EkBass/fiwiki-20250220-pages-articles huggingface dataset:
Manuela Machado

Maria Manuela Machado (s. 9. elokuuta 1963 Viana do Castelo, Portugali) on entinen portugalilainen kestävyysjuoksija. Machado menestyi erityisesti maratonilla. Toisin kuin monet muut maratoonarit, hän ei keskittynyt rahakkaisiin kaupunkimaratoneihin, vaan pyrki menestymään arvokisojen maratonjuoksuissa. Vuosina 1990–2000 hän osallistui jokaiselle arvokisamaratonille. Ensimmäisissä arvokisoissaan, Splitin EM-kisoissa 1990, hän juoksi kymmenenneksi. Seuraavana vuonna Tokion MM-kisoissa hän oli seitsemäs, kuten myös Barcelonan olympialaisissa 1992. Ensimmäisen arvokisamitalinsa Machado voitti Stuttgartin MM-kisoissa 1993, kun hän juoksi hopealle. Hän voitti Euroopan mestaruuden 1994 Helsingissä ja maailmanmestaruuden Göteborgissa 1995. Atlantan olympialaisissa 1996 hän oli seitsemäs. Ateenan MM-kisoissa 1997 Machado voitti hopeaa ja seuraavana vuonna Budapestin EM-kilpailuissa jälleen EM-kultaa. Sevillan MM-kisoissa 1999 hän oli seitsemäs ja Sydneyn olympialaisissa 2000 kahdeskymmenesensimmäinen. Seuratasolla Machado edusti Sporting Club de Bragaa. Hän juoksi henkilökohtaisen ennätyksensä, 2.25.09, Lontoon maratonilla 1999 sijoittuessaan juoksun kolmanneksi. Machado jatkoi Portugalin maratonmenestystä maannaisensa Rosa Motan jalanjäljissä. Naisten maraton on ollut EM-kisojen ohjelmassa vuodesta 1982 lähtien. Münchenin EM-kisat 2002 olivat ensimmäiset, joissa naisten maratonin voitti jonkun muun maan kuin Portugalin edustaja. Luokka:Portugalilaiset kestävyysjuoksijat Luokka:Vuonna 1963 syntyneet Luokka:Elävät henkilöt
Bielsko-Biała

Bielsko-Biała (, , ) on kaupunki eteläisessä Puolassa Sleesian voivodikunnassa. Vuoden 2019 arvion mukaan kaupungissa asui 170 663 asukasta. Kaupunki muodostuu kahdesta aiemmin erillisestä kaupungista Bielskosta ja Białasta. == Historia == Ensimmäinen kirjallinen maininta Bielskon kaupungin olemassaolosta on peräisin vuodelta 1312. Sen sijaan ensimmäinen maininta Białasta on vuodelta 1564, jolloin se oli osa Lipnikin kylää. Bielsko ja Biała yhdistyivät samaksi kaupungiksi vuonna 1951. Bielsko-Biała oli vuosina 1975–1998 Bielsko-Białan voivodikunnan hallinnollinen keskus. == Lähteet == == Aiheesta muualla == Luokka:Sleesian voivodikunnan kaupungit Luokka:Sleesian piirikunnat
Take Off

Take Off on Särkänniemen huvipuiston huvipuistolaite, jonka on valmistanut saksalainen Huss. Laitteen lautanen pyörii, ja samalla sen neljä gondolia, joihin mahtuu kymmenen matkustajaa (viisi kumpaankin päähän gondolia), pyörivät jopa 80 kilometrin tuntinopeudella. Take Off kohoaa melko alussa 14 metrin korkeuteen ja pysyy siellä loppuun asti. Koko laite painaa yhteensä 60 000 kg, ja laitteeseen pääsee ainoastaan yli 130 cm:n pituinen asiakas. Lautanen on pyöriessään enimmillään noin 40 asteen kulmassa. Laite kuljettaa tunnissa noin 1 400 matkustajaa. Take Off on valmistettu vuonna 1997. Se muistuttaa Linnanmäelläkin aikoinaan pyörinyttä Breakdancea, joka oli myös Hussin valmistama. Take Off on aiemmin pyörinyt ruotsalaisessa huvipuistossa, joten se tuotiin Särkänniemeen käytettynä. Laitteessa soitettiin ennen NRJ- musiikkikanavan musiikkia, mutta vuonna 2009 musiikkikanavaksi vaihdettiin Radio 957 ja vuonna 2012 Radio City. == Lähteet == http://www.sarkanniemi.fi Luokka:Huvipuistolaitteet Luokka:Särkänniemi
Singaporen sinfoniaorkesteri

thumb|right|200px|Esplande Concert Hall, orkesterin kotihalli vuodesta 2002. Singaporen sinfoniaorkesteri (, SSO) on vuonna 1979 perustettu Singaporessa toimiva sinfoniaorkesteri. Sen nykyinen musiikillinen johtaja on Lan Shui. Orkesterin yhteydessä toimii Singaporen sinfoniakuoro, jota johtaa tällä hetkellä Lim Yau. Singaporen sinfoniaorkesteri pitää yli viisikymmentä sinfoniakonserttia vuodessa. Se on esiintynyt kotimaansa lisäksi Kiinassa, Malesiassa, Japanissa, Italiassa, Espanjassa, Yhdistyneessä kuningaskunnassa, Kreikassa ja Turkissa sekä ensimmäistä kertaa vuonna 2005 Yhdysvalloissa. Orkesterin kotihalli oli Victoria Concert Hall vuoteen 2002 saakka, jolloin se siirtyi uuteen Esplanade Concert Halliin. == Aiheesta muualla == * Viralliset sivut Luokka:Singaporen musiikki Luokka:Sinfoniaorkesterit
Pikayhteys

Pikayhteys, englanniksi Push-to-talk (PTT) on yhteysmuoto, jolla voidaan luoda yksisuuntaisia (half-duplex) puheyhteyksiä. Kullakin käyttäjällä on käytössään tangentti eli näppäin, jota painettaessa lähetetään omaa puhetta ja muutoin vain kuunnellaan muiden puhetta. Luokka:Langaton viestintä
Vaalankurkun rautatiesilta

Vaalankurkun rautatiesilta sijaitsee rataosalla Oulu–Kontiomäki Vaalan keskustaajaman länsipuolella Oulujoen luusuassa Vaalankurkussa, paikassa jossa Oulujärvi muuttuu Oulujoeksi. Silta on otettu käyttöön 1929, kun rautatie Utajärveltä Vaalaan valmistui. Vaalan rautatieasema sijaitsee sillan itäpuolella, ja itse silta sijaitsee kokonaan Vaalan liikennepaikalla. Silta on ainoastaan rautatieliikenteen käytössä, ja sen omistaa Liikennevirasto. Silta on neliaukkoinen terässilta. Kaksi keskimmäistä jännettä ovat teräsristikkoja, jotka lepäävät graniitista muurattujen siltapilareiden päällä. Sillan molemmissa päissä on teräspalkkisiltakannet. Sillan vapaa alituskorkeus on 5,0 metriä keskiveden aikaan. Teräsristikkojen kulkuaukkoja on suurennettu sähköistysvaatimusten laajuisiksi ylimpiä tukipalkkeja kohottamalla. Talvisodan aikana siltaa suojeli Neuvostoliiton ilmapommituksilta Ulrik 2 -työlentokentältä käsin operoinut Flygflottilj 19\. == Lähteet == Luokka:Vaalan liikenne Luokka:Vaalan rakennukset ja rakennelmat Luokka:Suomen rautatiesillat
Kilpajuoksu Atlantille

Kilpajuoksu Atlantille (kilpajuoksu merelle) oli ensimmäisessä maailmansodassa vaihe, jossa rakennettiin pohjoista länsirintamaa monissa taisteluissa. Tällöin syntyi lähes jatkuva rintamalinja Sveitsin rajoilta Belgian rannikolle Nieuwpoortiin Yserjoen suun lähistölle. Kumpikaan puoli ei menestynyt merkittävästi Picardyn, Artoisin ja Flanderin taisteluissa. Tilanne muistutti japanilaisen go-pelin rintaman luomista. Kilpajuoksu alkoi Aisnen ensimmäisen taistelun jälkeen ja päättyi Yserin taisteluun 16.–31. lokakuuta 1914. Kilpajuoksuun liittyivät La Basséen taistelu ja Ypresin ensimmäinen taistelu. Antwerpenin piiritys päättyi 10. lokakuuta kaukana länsirintaman takana. Luokka:Ensimmäisen maailmansodan länsirintaman taistelut Luokka:Vuoden 1914 sotahistoria Luokka:Belgian sotahistoria Luokka:Ranskan taistelut Luokka:Yhdistyneen kuningaskunnan taistelut
Gagarin Park

Gagarin Park on huvipuisto Pietarissa, Venäjällä. Puistossa on sekä isoja että lapsille suunnattuja laitteita. Gagarin Parkin suosituimpiin laitteisiin kuuluu ainakin vuoristorata Amerikanskie Gorki, jossa on muutamia hauskoja yllätyksiä matkan varrella. Gagarin Parkissa on myös yksi Euroopan hurjimmista laitteista HipHop. Puistosta voi löytää myös vanhoja harvinaisuuksia yhdysvaltalaisilta valmistajilta ja myös yksinkertainen venäläinen pienoisfrisbee. == Historiaa == Gagarin Park rakennettiin Moskovan Voitonpuiston sisälle, joka sijaitsee kaupungin keskustasta hieman etelään. Puistoa varten rakennettiin oma metroasema, Park Popedy, jolta on vain pieni kävelymatka huvipuistoon. Puiston ensimmäisiin laitteisiin kuuluva Maailmanpyörä rakennettiin puiston ulkopuolelle, joten se on hieman eristyksissä muusta laitealueesta. Maailmanpyörä ei itse asiassa edes kuulu Gagarin Parkiin. Lähes kaikki puiston laitteet ovat jo vanhoja, sillä uusia laitteita ei ole rakennettu 2000-luvulla. == Laitteita == *Amerikanskie Gorki, vuoristorata *Cobra, pieni varsikaruselli *Galaktika, lauttakeinu *Gusenitsa, pieni vuoristorata *Hiphop, hurja kieputuslaite *Kamikaze, lauttakeinu *Ketjukaruselli *Maailmanpyörä *Vals, pieni varsikaruselli *Jumpin Star == Lähteet == *http://huvipuistoseura.org/forum Luokka:Venäjän huvipuistot Luokka:Pietari
César-palkinto

César-palkinto on vuosittain myönnettävä ranskalainen elokuvapalkinto, jonka jakaminen aloitettiin vuonna 1975. Palkinnonsaajaehdokkaat valitsee Académie des Arts et Techniques du Cineman jäsenistö. Televisioitu palkintogaala järjestetään vuosittain helmikuussa Pariisissa Théâtre du Châtelet'ssa. Palkinto on nimetty kuvanveistäjä César Baldaccinin (1921–1998) mukaan. Palkinnot olivat alun perin hänen veistämiään. Kaikkiaan kahdestakymmenestä palkintokategoriasta keskeiset ovat: * Paras elokuva * Paras ohjaaja * Paras miespääosa * Paras miessivuosa * Paras naispääosa * Paras naissivuosa * Paras ulkomainen elokuva Martin Provostin elokuva Seraphine palkittiin vuonna 2009 kaikkiaan seitsemällä Césarilla. Ranskalaistaiteilija Séraphine de Senlisin (1864–1942) elämästä kertova elokuva sai parhaan alkuperäiskäsikirjoituksen (Marc Abnelnour ja Provost) ja naispääosan (Yolanda Moreau) lisäksi Césarin puvustuksesta, lavastuksesta, kuvauksesta ja musiikista. Parhaana ulkomaisena elokuvana palkittiin vuonna 2006 Million Dollar Baby. Muut palkitut ovat tunnettuja lähinnä Ranskassa. Esimerkiksi Daniel Auteuil on saanut César- palkinnon kahdesti, vuonna 1986 elokuvasta Jean de Florette ja vuonna 2000 elokuvasta Tyttö sillalla. ==Aiheesta muualla== * http://www.lescesarducinema.com Luokka:César-palkinto Luokka:Ranskan elokuva
Utön majakka

Utön majakka on Suomen vanhin yhä toiminnassa oleva valomajakka ja Suomen ensimmäinen radiomajakka. Se sijaitsee Korppoon Utön saaressa, Paraisten kaupungissa Saaristomerellä. Saaren ensimmäinen majakkatorni rakennettiin 1753. Jo 800-luvulla Utössä oli merimerkkinä kivistä ladottu rakennelma, ja 1500-luvulla masto, jonka päässä oli tynnyri. Luotsitoiminta Utössä alkoi Ruotsin kruunun määräyksestä 1540-luvulla. Vuonna 1753 valmistunut majakka räjäytettiin Suomen sodassa, ja sen tilalle valmistui uusi majakkatorni 1814. Tämän rakennuksen nelikulmainen kivimuuraus on nykyisen majakan runkona. Utön majakan kivirakenne on alkuperäisessä asussa, mutta lyhtykoju ja majakan väritys on 1800-luvun lopulta. Majakan pohjoisseinä on kokonaan valkoinen, mutta muut seinät ovat valkopunapystyraidalliset. Aluksi majakan valo oli kiinteä, mutta se todettiin liian hankalasti havaittavaksi ja se vaihdettiin nykyiseen vilkkuvaloon vuonna 1906. Utön majakan linssistö on Suomen majakoista suurin. Majakan yhteyteen rakennettiin vuonna 1935 radiomajakka, ja tornin viereen rakennettiin pieni sähkölaitos. Sähkölaitos oli niin voimakas, että sähköä riitti koko saarelle. Radiomajakka vaikeni lopullisesti vuonna 1996, samalla kertaa kuin kaikki muutkin merenkulun radiomajakat: ne olivat tehneet työnsä eikä ammattimerenkulku enää niitä tarvinnut satelliittinavigoinnin tehtyä lopullisen läpimurtonsa. Saari majakoineen liitettiin valtakunnan sähköverkkoon 1996. Tällöin jäi myös majakan viimeinen majakkamestari Gunnar Andersson eläkkeelle, kun majakan otti hoitoonsa sivutoiminen loistonhoitaja. Majakan valotehoa alennettiin, koska ammattimerenkulku ei enää tarvinnut valomajakkaa. Majakan kolmannessa kerroksessa sijaitsee majakkakirkko. Utössä toimii myös luotsiasema. Majakan lähellä sijaitsee 1700-luvulla rakennettu kivirakennus, joka toimi majakanvartijoiden asuintalona. Nykyään rakennuksessa sijaitsee museo. == Kansainvälinen majakka- ja majakkalaivaviikonloppu == Kansainväliseen majakka- ja majakkalaivaviikonloppuun on osallistuttu Utön majakalta joka vuosi 1998–2020 ja 2023. Amatööriradioasemaa saarella on pitänyt paraislainen The Top Radio Club Rf., OH1AH. https://www.illw.net/index.php/entrants-lists Se on ilmoittautunut myös vuoden 2024 tapahtumaan. == Muuta == Yleisradio on tehnyt Utön majakasta ohjelman, joka löytyy Ylen Elävästä arkistosta.https://yle.fi/aihe/artikkeli/2011/05/23/uton-majakka == Lähteet == == Aiheesta muualla == * Yle Arkivet: Material om fyren Luokka:Korppoo Luokka:Suomen majakat Luokka:Paraisten rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Liègen taistelu

Liègen taistelu oli ensimmäisen maailmansodan ensimmäinen taistelu, jossa saksalaiset tunkeutuivat Belgiaan hyökätäkseen tätä kautta vihollisensa Ranskan kimppuun. Puolueettoman Belgian kautta hyökättiin, koska haluttiin kiertää vahvasti linnoitettu Ranskan raja Elsass-Lothringenin seuduilla. Myös Liègen kaupunki oli vahvasti linnoitettu, siellä oli valtavia suojaavia teollisuushalleja ja joki juoksi kaupungin läpi. Nämä tekijät tekivät kaupungista helpon puolustettavan. Liège oli rautateiden solmukohta, sen kautta vei rautatie Belgian Brysseliin ja sieltä edelleen Pariisiin. Saksan suunnitelma edellytti Belgian rautatieverkoston hyväksikäyttöä. Belgian puolelta kaupunkia puolusti 3. divisioona, jota johti kenraali Gerard Leman. Puolustajia oli 30 000 miestä. Käytössä oli 250 tykkiä ja 500 ratsuväen sotilasta. Saksalaiset voittivat taistelun, vaikka Liège puolustautui sitkeästi. == Aiheesta muualla == Luokka:Ensimmäisen maailmansodan länsirintaman taistelut Luokka:Vuoden 1914 sotahistoria Luokka:Belgian sotahistoria Luokka:Liègen provinssi
Ununennium

Ununennium on hypoteettinen alkuaine, jonka järjestysluku on 119 ja tilapäinen kemiallinen merkki on Uue. Se on järjestysluvultaan alhaisin alkuaine, jota ei ole vielä löydetty tai pystytty tuottamaan. Ununennium on IUPACin antama tilapäisnimi. Aineesta käytetään myös nimitystä eka-frankium perustuen sen sijaintiin jaksollisessa järjestelmässä suoraan frankiumin alapuolella. Ununennium olisi samalla myös ensimmäinen jaksollisen järjestelmän 8. jakson alkuaine. == Ennustetut ominaisuudet == Alkuaineen arvellaan reagoivan muiden alkalimetallien tavoin vedessä kiivaasti ja jopa räjähtävän huoneenlämpötilassa. Olomuodoltaan sen arvellaan olevan huoneenlämpötilassa joko neste tai kiinteä aine. Jos se on neste, niin se olisi ensimmäinen nestemäinen radioaktiivinen alkuaine. == Historia == Ununenniumin syntetisoimista yritettiin ensimmäisen kerran Lawrence Berkeley National Laboratoryn hiukkaskiihdyttimellä 1985. Kokeessa pommitettiin einsteiniumin isotooppi 254Es:stä tehtyä kohdetta kalsiumatomeilla 48Ca: :254Es + 48Ca → 302Uue* → ei atomeita Kokeessa ei kuitenkaan havaittu ununenniumin atomeita. Tällaisia kokeita on hankala tehdä, koska einsteiniumia on hankalaa tuottaa tarvittavia määriä.Production of heavy and superheavy nuclei in massive fusion reactions Zhao-Qing Feng, Gen-Ming Jin, Jun-Qing Li, Werner Scheid, arXiv:0803.1117 [nucl-th]. Viitattu 4.1.2016. Sittemmin useat tutkimusryhmät ympäri maailmaa, jotka ovat onnistuneet tuottamaan muita superraskaita alkuaineita, ovat yrittäneet valmistaa ununenniumia onnistumatta siinä. == Katso myös == * alkuaineiden järjestelmällinen nimeämisjärjestelmä * jatkettu jaksollinen järjestelmä == Lähteet == == Aiheesta muualla == * WebElements.com - Ununennium Luokka:Alkuaineet
Die Hard

Die Hard on toimintaelokuvasarja, joka koostuu seuraavista elokuvista: * Die Hard – vain kuolleen ruumiini yli (Die Hard) * Die Hard 2 – vain kuolleen ruumiini yli (Die Hard 2) * Die Hard – Koston enkeli (Die Hard with a Vengeance) * Die Hard 4.0 (Live Free or Die Hard) * Die Hard 5 (A Good Day to Die Hard) * Luokka:Seulonnan keskeiset artikkelit
Tiira

Tiira tarkoittaa seuraavia: * tiirat (Sternidae), lintuheimo * Tiira, Veljekset Karhumäen rakentama lentokone * Tiira, Raimo Päätalon rakentamien lentokoneiden nimi (Tiira 1, 2 ja 3) * Tiira, BirdLife Suomen havaintotietokantajärjestelmä. * Tiira-lehti, BirdLife Suomen julkaisema lehti. * VL Tiira, Suomen merivartioston vartiolaiva. * Tiira, sukunimenä: ** Ensio Tiira (1929–1981), suomalainen merimies ja muukalaislegioonalainen ** Hannes Tiira (1955–2019), suomalainen teologian maisteri, pastori ja tietokirjailija ** Johanna Asklöf, o.s. Tiira (s. 1972), suomalainen suunnistaja ** Kirsi Boström, o.s. Tiira (s. 1968), suomalainen suunnistaja
Luusua (täsmennyssivu)

Luusua tarkoittaa seuraavia asioita tai henkilöitä: ==Yleisnimi== * Luusua tarkoittaa järvestä alkavan joen vuonomaista alkunielua eli joenniskaa. Sanaa esiintyy sekä tieteellisenä käsitteenä että murteissa ja paikannimissä. Alkujaan se on tullut suomen kirjakieleen lappilaisena murresanana. == Erisnimi == ;Paikannimenä * Luusua, kylä Kemijärvellä * Luusua, kylä Rovaniemellä ;Sukunimenä * Ari Luusua (s. 1988), suomalainen maastohiihtäjä * Tapio Luusua (s. 1981), suomalainen freestyle-hiihtäjä * Antti Luusuaniemi (s. 1979), suomalainen näyttelijä
Tiira (Veljekset Karhumäen lentokone)

Tiira oli Veljekset Karhumäen 1920-luvun lopulla rakentama kaksipaikkainen, yksitasoinen ja yksimoottorinen koulu- ja urheilukone. Konetta rakennettiin vain yksi kappale, ja se poistettiin käytöstä vuoden 1931 lopulla. Kone oli puurakenteinen, ja sen siivet voitiin taittaa säilytyksen helpottamiseksi taaksepäin. Alun perin maalentokoneeksi suunniteltu kone varustettiin kellukkeilla, ja sen ensilento lennettiin 11. heinäkuuta 1929. Kone rekisteröitiin Suomen siviili-ilma-alusrekisteriin 15. lokakuuta 1929 tunnuksella K-SIRA (vuodesta 1931 lähtien OH-IRA). Koneella lennettiin yhteensä noin 200 tuntia, pääasiassa yleisölennätyksiä. Kone poistettiin lopullisesti rekisteristä 20. syyskuuta 1938, ja se tuhoutui tulipalossa vuonna 1945. == Tekniset tiedot == === Yleiset ominaisuudet === * Kärkiväli: 10,6 m * Pituus: 7 m * Korkeus: 2,7 m * Siipipinta-ala: 16 m² * Tyhjäpaino: 340 kg * Lentopaino: 600 kg * Voimalaite: Anzani 6B, 6-sylinterinen tähtimoottori, teho 60 hv === Suoritusarvot === * Nopeus: noin 110 km/h ==Museokoneita Suomessa== Alkuperäistä Tiiraa ei ole, mutta Rauno Pylväläinen rakensi vuosina 2001–2004 Tiiran replikan Hallissa. Se on siviili-ilma- alusrekisterissä tunnuksella OH-IRB. Sen ensilento tapahtui 15. elokuuta 2004. Kone teki pakkolaskun potkurin vaurioitumisen takia 1.8.2010, kun Pylväläinen ja lentäjä Jyrki Laukkanen olivat matkalla Hallista Vesivehmaalle. Kone tuhoutui, mutta henkilövahingoilta vältyttiin. == Katso myös == * Karhu 1 * Karhu 2 * Karhu 3 == Lähteet == * * Luokka:Urheilulentokoneet Luokka:Veljekset Karhumäen ilma-alukset
Z-Boys

Z-boys () on Jeff Hon sekä Skip Engblomin 1970-luvulla perustaman "Jeff Ho Surfshopin" Zephyr-rullalautailujoukkueen lempinimi. Zephyriin kuuluivat muun muassa Tony Alva, Jay Adams ja Stacy Peralta. Nämä kolme kutsuivat omaa jengiään nimellä Lords of Dogtown. Z-Boys hajosi 1976. Aiheesta on tehty 2002 myös dokumenttielokuva Dogtown and Z-Boys ja 2005 elokuva Lords of Dogtown. ==Jäsenet== *Jay Adams (alkuperäinen jäsen) *Tony Alva (alkuperäinen jäsen) *Stacy Peralta (alkuperäinen jäsen) *Bob Biniak (alkuperäinen jäsen) *Chris Cahill (alkuperäinen jäsen) *Paul Constantineau (alkuperäinen jäsen) *"Baby" Paul Cullen *Marty Grimes *Shogo Kubo (alkuperäinen jäsen) *Arthur Lake *Jim Muir (alkuperäinen jäsen) *Peggy Oki (alkuperäinen jäsen) *Nathan Pratt (alkuperäinen jäsen) *Wentzle Ruml IV (alkuperäinen jäsen) *Alan Sarlo (alkuperäinen jäsen) Luokka:Rullalautailu
Luusua (Kemijärvi)

Luusua on noin 550 asukkaan kylä Kemijärvellä. Se sijaitsee noin 28 kilometriä etelään Kemijärven keskustasta Kemijärven etelärannalla Kemijoen luusuassa. Kylän nimi tarkoittaa järvestä alkavan joen alkukohtaa. Luusuan alueella sijaitsevat Luusuan lisäksi Raajärven sekä Juujärven kylät. Asutusta Kemijärven Luusuan alueella on ollut jo noin 5000-luvulta eaa., ja asutus on jatkunut 1200-luvulle. Nykyinen Luusuan alueen asutus on alkanut 1654. ==Aiheesta muualla== *https://luusuankylaseurary.fi/ ===Kirjallisuutta=== *Säynäjäkangas, Olli & Niemelä, Veikko (toim.): Luusua - Juujärvi : kylähistoriaa raudan ja veden äärellä. Luusuan kyläseura, Juujärven perinnekyläyhdistys, 2010. ISBN 978-952-92-6991-4. Luokka:Kemijärven kylät
Luusua (Rovaniemi)

Luusua on kylä Rovaniemellä, noin 53 kilometriä itään kaupungin keskustasta ja noin 50 kilometriä etelään Kemijärven keskustasta. Kylä sijaitsee Iso-Kaihua -järven rannalla Kaihuanvaaran länsipuolella paikallistien 19769 varrella. Kylä on levittäytynyt järven länsirannalle. Luokka:Rovaniemen kylät
Cincinnatin sinfoniaorkesteri

Cincinnatin sinfoniaorkesteri (, CSO) on Cincinnatissa, Ohiossa toimiva yhdysvaltalainen sinfoniaorkesteri, jonka William Howard Taftin vaimo perusti vuonna 1895. Se on Yhdysvaltain viidenneksi vanhin sinfoniaorkesteri. Cincinnatin sinfoniaorkesteri piti ensimmäiset konserttinsa perustamisvuonnaan 1895. Varhaisina vuosinaan se piti muun muassa Gustav Mahlerin viidennen sinfonian ensiesityksen. Orkesteri on toiminut yhtämittaisesti lukuun ottamatta muutamaa vuotta 1900-luvun ensivuosikymmenen lopussa, jolloin se oli tauolla lähinnä taloudellisten ongelmien vuoksi. Orkesterin nykyisenä ylikapellimestarina toimii ranskalainen Louis Langrée. == Ylikapellimestarit == * Franck van der Stucken (1895–1907) * Leopold Stokowski (1909–1912) * Ernst Kunwald (1912–1918) * Eugène Ysaÿe (1918–1922) * Fritz Reiner (1922–1931) * Eugene Goossens (1931–1947) * Thor Johnson (1947–1958) * Max Rudolf (1958–1970) * Thomas Schippers (1970–1977) * Walter Susskind (1978–1980) * Michael Gielen (1980–1986) * Jesús López Cobos (1986–2001) * Paavo Järvi (2001–2013) * Louis Langrée (2013–) == Aiheesta muualla == * Viralliset sivut Sinfoniaorkesteri Luokka:Yhdysvaltalaiset sinfoniaorkesterit
Hindenburg-linja

Hindenburg-linja eli Siegfried-linja ( tai ) oli Saksan armeijan ensimmäisessä maailmansodassa länsirintamalle syyskuun 1916 ja maaliskuun 1917 välillä rakentama puolustuslinja. Koillis-Ranskassa kulkenut linja oli 160 kilometriä pitkä ja ulottui Arrasin läheltä Lensistä Aisnejoelle Soissonsin lähelle. Saksalaiset kutsuivat sitä Siegfried-linjaksi tarusankari Siegfriedin mukaan, englantilaiset Hindenburg-linjaksi Saksan yleisesikunnan päällikön Paul von Hindenburgin mukaan. Marsalkka Hindenburg ja kenraali Erich Ludendorff päättivät rakentaa linjan 10–50 kilometriä silloisen rintaman taakse. Linja rakennettiin, koska haluttiin välttää vuoden 1916 Verdunin ja Sommen tyyppisten taistelujen suuria miestappioita. Linjassa oli monia peräkkäisiä puolustusvyöhykkeitä konetuliaseineen. Juoksuhauta oli viisi metriä syvä ja neljä metriä leveä, ja sen edessä oli 20 metriä leveä piikkilanka-aitavyöhyke. Linjan rakensivat viidessä kuukaudessa pakkotyöhön määrätyt siviilit ja venäläiset sotavangit. Varsinaisen teräsbetonilinnakkeen edustassa kolmen kilometrin päässä oli kevyesti puolustettu linja, jonka tarkoitus oli hajottaa ja kuluttaa hyökkääjien joukkoja konetuliaseilla. Sen takana oli vyöhyke, jota voitiin tulittaa konekiväärein ja tykein, ja eliminoida vihollisen jalkaväkihyökkäys. Myöhemmin panssarien yleistyessä tehtiin panssarintorjuntakaivantoja. Hindenburg-linjan sektorit oli nimetty germaanisen mytologian hahmojen mukaan, ja ne olivat nimeltään Wotan, Siegfried, Alberich, Brunhilde ja Kriemhilde. Saksalaiset vetäytyivät juoksuhaudoista tarkoituksella Nivellen offensiivin aikana 1917 ja ampuivat konetuliaseilla ja tykistöllä ansaan houkuteltuja brittejä. Ympärysvaltojen hyökkäys melkein sodan lopussa syys–lokakuussa 1918 eli Meusen–Argonnen taistelu mursi Hindenburg-linjan lokakuun 10. päivään mennessä. Ratkaiseva läpimurto tapahtui 29. syyskuuta – 2. lokakuuta käydyssä Saint-Quentinin kanavan taistelussaSt Quentin Canal CWGC. Viitattu 10.2.2014. . Siegfried- linjaksi sanotaan myös Saksan 1930-luvulla rakentamaa Länsivallia (Westwall), joka oli Ranskan Maginot-linjaa vastannut 630 kilometriä pitkä puolustuslinja. == Lähteet == ==Aiheesta muualla== Luokka:Saksa ensimmäisessä maailmansodassa Luokka:Länsirintama ensimmäisessä maailmansodassa Luokka:Puolustuslinjat
Sinfonietta (Janáček)

Sinfonietta (opus 60) on tšekkiläisen Leoš Janáčekin vuonna 1926 säveltämä viisiosainen orkesteriteos. Se sai kantaesityksensä Prahassa 26. kesäkuuta 1926 Václav Talichin johtamana. == Osat == Sinfonietta koostuu seuraavista viidestä osasta: # Allegretto # Andante # Moderato # Allegretto # Andante con moto Luokka:Leoš Janáčekin teokset Luokka:Sinfonietat (teokset)
Sinfonietta

Sinfonietta voi viitata: * Täysikokoista sinfoniaorkesteria pienempään orkesteriin * Useisiin musiikkiteoksiin ("pieni sinfonia"), kuten: ** Sinfonietta (Leoš Janáček) ** Sinfonietta (Francis Poulenc)
Maria Bonnevie

Anna Maria Cecilia Bonnevie (s. 26. syyskuuta 1973 Västerås) on ruotsalais- norjalainen näyttelijä. Hän syntyi Ruotsin Västeråsissa, mutta varttui Oslossa. Molemmat hänen vanhempansa, Jennik Bonnevie ja Per Waldvik, ovat näyttelijöitä. Bonnevie opiskeli Tukholman teatterikorkeakoulussa (Scenskola), josta valmistui vuonna 1997. Vuonna 1997 Bonnevie debytoi Ruotsin Kuninkaallisessa draamateatterissa Ingmar Bergmanin näytelmässä Yvonne. Ensimmäinen elokuvarooli Bonneviellä oli jo vuonna 1991 Ola Solumin ohjaamassa Kvitebjørn Kong Valemonissa. Samana vuonna hänellä oli rooli myös Hrafn Gunnlaugssonin elokuvassa Den hvita viking (Valkoinen viikinki). Läpimurtoelokuva oli kuitenkin Bille Augustin Jerusalem vuonna 1997. Tämän jälkeen Bonnevie on esiintynyt muun muassa elokuvissa Insomnia (1997), Øyenstikker (2001) ja Syndare i Sommarsol (2001). Elokuvasta Dina (2002) hän sai parhaan ulkomaalaisen naisnäyttelijän palkinnon Montrealin elokuvafestivaaleilla. Bonnevien puoliso vuosina 1998–2003 oli näyttelijä Mikael Persbrandt. Hänen nykyinen puolisonsa on norjalainen toimittaja Fredrik Skavlan. == Aiheesta muualla == * Luokka:Norjalaiset näyttelijät Luokka:Ruotsalaiset näyttelijät Luokka:Vuonna 1973 syntyneet Luokka:Elävät henkilöt
Aurela

Aurela (ICAO: LSK) oli liettualainen charter-lentoyhtiö, jonka kotikenttänä toimi Vilnan lentoasema. Se lensi charter-lentoja lähinnä Baltian maiden matkanjärjestäjille. Yhtiö perustettiin ja se aloitti lennot Tupolev Tu-134A:lla vuonna 1996. Yhtiö lopetti toimintansa 18. helmikuuta 2013, kun sen toimilupa peruttiin yhtiön talousvaikeuksien vuoksi. ==Laivasto== Aurelan laivasto lokakuussa 2007: *Boeing 737-300 2 kpl *Hawker XP 850 1 kpl ==Lähteet== ==Aiheesta muualla== *Aurela Luokka:Entiset liettualaiset lentoyhtiöt
Nurmoila

Nurmoila (; ) on Koveran maalaiskunnan keskuskylä Karjalan tasavallan Aunuksen kansallisessa piirissä Venäjällä. Se sijaitsee lähellä Pietarin ja Murmanskin välistä M18-valtatietä 15 kilometriä Aunuksesta pohjoiseen. Kylässä on 136 asukasta (vuonna 2012) Nurmoila on perinteinen aunuksenkarjalainen kylä, joka on syntynyt viimeistään 1500-luvulla. Jatkosodassa vuosina 1941–1944 alue oli Suomen miehittämä. Kylään majoittunut Olavi Paavolainen kirjoitti siellä teostaan Synkkä yksinpuhelu. Nähtävyyksiin kuuluu kylän karsikkometsä. Nurmoilassa on kauppa ja lasten kesäleiri. ==Lähteet== ==Aiheesta muualla== * Nurmoila Karjalan tasavallan matkailusivustolla Luokka:Aunuksen piirin asutut paikat
Vilnan lentoasema

Vilnan lentoasema () on matkustajamääriltään Liettuan suurin lentoasema. Se sijaitsee 7 kilometriä Vilnan keskustasta etelään. Vuonna 2017 lentoaseman kautta kulki yhteensä 3 761 837 matkustajaa. Lentoasemalla on yksi 2 515 metriä pitkä kiitotie (02/20). Kesällä 2017 kiitotie päällystettiin uudelleen. ==Lentoyhtiöt== Vilnaan liikennöivät lentoyhtiöt ja kohteet ovat: * Aegean Airlines (Kausittainen: Ateena) * Aeroflot (Moskova) * airBaltic (Amsterdam, Berliini, München, Pariisi, Riika, Tallinna) * Austrian Airlines (Wien) * Belavia (Minsk) * Brussels Airlines (Bryssel) * Finnair (Helsinki) * LOT (Varsova) * Lufthansa (Frankfurt) * Nordica (Tallinna) * Norwegian (Oslo, Tukholma) * Rusline (Pietari) * Ryanair (Barcelona, Berliini, Birmingham, Bremen, Cologne, Dublin, Frankfurt, Leeds, Liverpool, Lontoo, Madrid, Malta, Milano, Nürnberg, Oslo, Pariisi, Rooma. (Kausittainen: Chania ja Grenoble)) * SAS (Kööpenhamina, Tukholma) * Turkish Airlines (Istanbul) * Ukraine International Airlines (Kiova (Kausittainen: Odessa)) * Utair Aviation (Moskova) * Wizzair (Barcelona, Bari, Belfast, Billund, Doncaster, Dortmund, Eindhoven, Gdańsk, Göteborg, Kiova, Kutaisi, Lárnaka, Lontoo, Memmingen, Milano, Nizza, Oslo, Pariisi, Reykjavík, Rooma, Tukholma, Tel Aviv, Varsova. (Kausittainen: Agadir ja Grenoble) == Kuvia == Kuva:AirBaltic at Vilnius airport.JPG|AirBalticin kone lentoasemalla. Kuva:Duty free shop at Vilnius airport.JPG|Lentoaseman verovapaa kauppa. Kuva:Vilnius airport railway station (1).jpg| Liettuan rautateiden asema Vilnan lentoasemalla. == Lähteet == ==Aiheesta muualla== * Vilnan lentoasema * Liettuan lentokenttien sijainnit GoogleMaps-kartalla (ourairports.com) Luokka:Liettuan lentoasemat Luokka:Vilnan rakennukset ja rakennelmat
Tuuksi

Tuuksi (myös Tuuksa, ; ) on kylä ja maalaiskunta Karjalan tasavallan Aunuksen piirissä Venäjällä. Se sijaitsee Alavoisenjokeen laskevan Tuuksenjoen varrella kahdeksan kilometriä Aunuksesta länteen. Tuuksen kylä on kunnan ainoa asutuskeskusMaterialy, s. 14.. Siellä on 1 200 asukasta (vuonna 2010). ==Maantiede ja asutus== Tuuksen kunnan pinta-ala on 84 neliökilometriä. Se rajoittuu pohjoisessa Aunuksen piirin Koveran, kaakossa Aunuksen ja lännessä Alavoisen kuntiin. Kunta sijaitsee Laatokan alangollaMaterialy, s. 9.. Hyötykaivannaisiin kuuluu turveMaterialy, s. 21.. Seudulle suunnitellaan Tuuloksen rauhoitusaluettaMaterialy, s. 30.. Vuoden 2010 väestönlaskennan mukaan kunnan asukkaista 67 % on kansallisuudeltaan karjalaisia, 30 % venäläisiä ja 1 % suomalaisia. ==Historia== Entisen Riiskalan kylän läheltä Pitkäojan varrelta on löydetty 4000-luvun alkuun eaa. ajoitettu asuinpaikka. Seudun kanta-asukkaat ovat karjalaisia. Nykyinen Tuuksen kylä koostuu Tuuksenjoen varrelle seitsemän kilometrin matkalle levittäytyneistä kylistä, jotka 1900-luvun alussa muodostivat Riipuskalan volostin Latvan ja Riiskalan kyläkunnat. 1920-luvulla perustettiin Aunuksen piirin Tuuksen kyläneuvosto, jossa vuonna 1933 oli 1 500 asukasta. Kyläneuvostoon kuuluneet Ala-Latva (ven. Nižnjaja Ladva), Bojarssina (Bojarštšina), Gorbala (Garbala), Gorka eli Tuuksenmäki eli Vaara (Tuksinskaja Gorka), Emtsilä (Emtšila), Juokkula (Jukkula), Klimsoila eli Niemi (Klimšeila), Meltsula (Meltšula), Pappila eli Saroila (Šaroila), Petkelä (Petkala), Pieni-Latva eli Ylä-Latva (Verhnjaja Ladva), Riiskala (Ryškala), Takkarila (Tokareva), Tekatsula (Tekattšula), Teppula, Valoila, Viljoitula (Villeitula) ja Änkilä (Ankila) yhdistettiin Tuuksen kyläksi vuonna 1957. Vuonna 1930 perustettiin Aunuksen piirin ensimmäinen kolhoosi ja vuonna 1968 Tuuksen sovhoosi, joka edelleen jatkaa toimintaansa maatalousyrityksenä. ==Liikenne, talous ja palvelut== Kunnan alueella on kunnoltaan tyydyttäviä tai huonoja paikallisteitä. Sen läpi kulkee Lotinapellon ja Jänisjärven välinen rautatie,Materialy, s. 25. jolla on Tuuksen asema (ven. Tuuksa). Kylästä on linja-autoyhteys AunukseenMaterialy, s. 13.. Tärkein elinkeino on maatalous. Tuuksen maatalousyritys tuottaa maitoa, naudanlihaa, perunaa ja vihanneksia. Kylässä toimii myös yksityistiloja sekä havupuiden ja pensaiden taimia kasvattava yritys. Palveluihin kuuluvat lastentarha, keskikoulu, kulttuuritalo, kirjasto, lääkintäasema, posti, kauppoja ja ruokaloitaMaterialy, s. 23–24, 34.. Kylässä on vuonna 2007 rakennettu ortodoksinen kirkko. Majoituspalveluja tarjoaa vierasmaja Sepän kodi. ==Lähteet== * ===Viitteet=== ==Aiheesta muualla== * Tuuksen kunta Aunuksen piirin sivustolla * Tuuksi Karjalan tasavallan matkailusivustolla * Karjalankielinen sivu Tuuksen kylästä Luokka:Aunuksen kansallisen piirin kunnat Luokka:Aunuksen piirin asutut paikat
Galician sinfoniaorkesteri

Galician sinfoniaorkesteri () on A Coruñassa vuonna 1992 perustettu espanjalainen sinfoniaorkesteri. Sen yhteydessä toimii myös kolme kuoroa, kamariorkesteri ja nuoriso-orkesteri (orquesta joven). Galician sinfoniaorkesteri on tehnyt levytyksiä muun muassa EMI:lle. Ylikapellimestarina on toiminut vuodesta 2013 lähtien Dima Slobodeniouk. == Aiheesta muualla == * Viralliset sivut , Luokka:Sinfoniaorkesterit Luokka:La Coruñan maakunta
Aunus

Aunus voi viitata seuraaviin: * Aunus eli Aunuksenkaupunki, kaupunki ja kaupunkikunta Karjalan tasavallassa Venäjällä * Aunus eli Aunuksen Karjala, historiallinen alue, nyk. Karjalan tasavallan eteläpuolisko * Aunus eli aunuksenkarjalan kieli eli livvi, itämerensuomalainen kieli tai murre * Aunus, Suomen merivoimien tykkivene * Aunus, Suomen merivoimien aputykkivene (sota- alus) * Aunus, miehen etunimi * 1480 Aunus, asteroidi * Aunuksen piiri tai Aunuksen kansallinen piiri, hallintopiiri Laatokan pohjoisrannalla Karjalan tasavallan eteläosassa * Aunuksen kuvernementti, historiallinen Venäjän keisarikunnan kuvernementti Luoteis-Venäjällä
Chessmaster

Chessmaster on alun perin Software Toolworksin kehittämä ja nykyään Ubisoftin omistama shakkia opettava, pelaava ja analysoiva tietokoneohjelmasarja. Ohjelmat sisältävät opetusosion, joka sopii minkä tahansa tasoiselle pelaajalle. Chessmaster-sarja syntyi vuonna 1986, jolloin Chessmaster 2000 julkaistiin Amigalle, Apple II:lle, Atari ST:lle, Commodore 64:lle ja DOS:ille. Vuonna 1991 Chessmaster 3000 julkaistiin Windows 3.x:lle ja vuonna 1995 PlayStationille. Ohjelmasarjan versio Chessmaster 10th Edition julkaistiin vuonna 2004 Microsoft Windowsille ja Xboxille. Chessmaster pelejä on kehitelty myös käsikonsoleille, kuten Gameboy Colorille ja Advancelle. Sarjan uusin versio on nimeltään Chessmaster XI: Grandmaster Edition. Se julkaistiin vuonna 2007. Vuonna 2002 Chessmaster 9000 voitti Yhdysvaltojen mestarin Larry Christiansenin pistein 2.5 – 1.5. Chessmaster toimi ottelun ajan tavallisessa kotikoneessa.http://www.bluesnews.com/cgi- bin/articles.pl?show=439 == Pelit == * The Chessmaster 2000 (1986) * The Fidelity Chessmaster 2100 (1988) * The Chessmaster (1989) * The Chessmaster 3000 (1991) * The Chessmaster 4000 Turbo (1993) * Chessmaster 3-D (1995) * Chessmaster 5000 (1996) * Chessmaster 5500 (1997) * Chessmaster 6000 (1998) * Chessmaster II (1999) * Chessmaster 7000 (1999) * Chessmaster 8000 (2000) * Chessmaster 9000 (2002) * Chessmaster (2003) * Chessmaster 10th Edition (2004) * Chessmaster Challenge (2005) * Chessmaster: Grandmaster Edition (2007) * Chessmaster LIVE (2008) == Lähteet == == Aiheesta muualla == * Pelisarja MobyGamesissä Luokka:Amiga-pelit Luokka:Amstrad CPC -pelit Luokka:Apple II -pelit Luokka:Atari ST -pelit Luokka:Commodore 64 -pelit Luokka:Game Boy -pelit Luokka:Game Boy Advance -pelit Luokka:Game Boy Color -pelit Luokka:MS- DOS-pelit Luokka:Mac OS -pelit Luokka:MSX-pelit‎ Luokka:Nintendo Entertainment System -pelit Luokka:PlayStation-pelit Luokka:PlayStation 2 -pelit Luokka:Super Nintendo Entertainment System -pelit Luokka:Windows-pelit Luokka:Sega Master System -pelit Luokka:Sega Game Gear -pelit Luokka:Xbox 360 -pelit‎ Luokka:Tietokoneshakki Luokka:Videopelisarjat
Lahja (täsmennyssivu)

Lahja voi tarkoittaa seuraavia asioita: * lahja, esine tai asia joka lahjoitetaan toiselle henkilölle * lahjoitus, lahja eli lahjoitus oikeudellisena käsitteenä * lahja, synnynnäinen kyky johonkin * Lahja, naisen etunimi ja aikaisemmin myös miehen etunimi * Lahja, Marcel Maussin kirja * Lahja, Matti Ijäksen tv-komedia
Mark I

Mark I tai Mark 1 voi tarkoittaa ainakin seuraavia asioita: *Harvard Mark I, varhainen tietokone *Manchester Mark I, varhainen tietokone *Ferranti Mark 1, varhainen tietokone *Mark I, panssarivaunu
Bert van Vlaanderen

Albert "Bert" van Vlaanderen (s. 25. marraskuuta 1964 Tienhoven, Alankomaat) on alankomaalainen entinen kestävyysjuoksija. Van Vlaanderen sijoittui Barcelonan olympialaisissa 1992 maratonilla viidenneksitoista ajalla 2.15.47. Seuraavana vuonna Stuttgartin MM-kisoissa hän voitti pronssia ajalla 2.15.12. Van Vlaanderen sijoittui vielä Atlantan olympialaisissa 1996 maratonilla neljänneksikymmenenneksiviidenneksi ajalla 2.20.48. Luokka:Alankomaalaiset kestävyysjuoksijat Luokka:Vuonna 1964 syntyneet Luokka:Elävät henkilöt
S/S Heikki Peuranen

S/S Heikki Peuranen on suomalaisomistuksessa oleva vuonna 1897 Viipurissa rakennettu teräs- ja rautarunkoinen höyryalus. Se palveli Kronstadtin laivastotukikohdassa tunnuksella P 25 vuoteen 1917, jolloin se joutui Suomen valtiolle. Valtio myi aluksen edelleen Enso-Gutzeit Oy:lle, joka käytti sitä vuoteen 1968 saakka hinaajana Saimaalla. Tämän jälkeen alus myytiin yksityiselle huvialukseksi. S/S Heikki Peuranen on merkitty Suomen perinnelaivarekisteriin ja se on museaalisesti arvokas pienalus. Aluksen rinnalla kulkee myös niin kutsuttu eväskontti, halkoja kuljettava proomu Enea. 25\. kesäkuuta 2005 alus sai pohjakosketuksen Peuhkurinsaaren länsipuolella Puumalan kunnan alueella ja upposi osittain. Kaikki laivalla olijat siirrettiin lähistöllä olleisiin huviveneisiin, ja alus nostettiin joitakin viikkoja myöhemmin. Kevättalvella 2010 Heikki Peuranen upposi toistamiseen. Mikkelin satamassa talvehtinut laiva upposi osittain jäihin. Tarkkaa syytä uppoamiseen ei tiedetä. == Tekniset tiedot == * Rakennusaine: Teräs * Kattilan tulipinta: 77 m² * Polttoaine: Puu ==Kirjallisuutta== * Käyhkö Arttu: Saimaa ja laivat Kustantaja Laaksonen, 2015 ISBN 978-952-5805-75-8 ==Lähteet== * Riimala, Erkki: Höyrylaivamme. Suomen Höyrypursiseura ry, 1977. ISBN 951-991 40-4-8 ==Aiheesta muualla== * Suomen Höyrypursiseura Luokka:Höyrylaivat
Helsingin Shakkiklubi

Helsingin Shakkiklubi (HSK) on Helsingissä toimiva Suomen vanhin shakkikerho. Kerhon perustamista 9. huhtikuuta 1886 pidetään Suomen järjestäytyneen shakkitoiminnan alkuhetkenä. Tapahtumasta ei kuitenkaan ole säilynyt dokumenttia. Perustajajäsenien nimet tiedetään: A. E. Arppe, Axel Charpentier, Otto Hjelt, Wilhelm Söderholm, veljekset Björn ja Lars Wasastjerna, Werner Wellingk ja Johannes Öhquist. Helsingin Shakkiklubi on Suomen ainoa 1800-luvulla perustettu shakkikerho. Kerho toimii edelleen. ==Aiheesta muualta== * Helsingin Shakkiklubi.fi - Kerhon omat kotisivut. * Historiateos - Pekka Palamaa: Shakkia kolmella vuosisadalla Luokka:Suomalaiset shakkiseurat Luokka:Helsinkiläiset järjestöt
Lucketz Swartbooi

Lucketz Swartbooi (s. 6. helmikuuta 1966) on entinen namibialainen kestävyysjuoksija. Swartbooi voitti MM-hopeaa Stuttgartin MM-kisoissa 1993 ajalla 2.14.11. Seuraavana vuonna hän juoksi Bostonin maratonilla ajan 2.09.08, joka on hänen ennätyksensä. Sydneyn olympialaisissa 2000 hän sijoittui 48:nneksi ajalla 2.22.55 ja Edmontonin MM-kisoissa 2001 28:nneksi ajalla 2.25.40. Vuoden 2002 Kansainyhteisön kisoissa hän oli viides ajalla 2.13.40. Vuonna 2005 hän sai IAAF:ltä varoituksen kiellettyjen aineiden käytöstä. IAAF: Athletes Sanctioned for a Doping Offence Committed During 2005 ==Ennätykset== * 5 000 metrin juoksu: 13.46,91 (1994) * Puolimaraton: 1.02.48 (2003) * Maraton: 2.09.08 (1994) ==Lähteet== Luokka:Namibialaiset kestävyysjuoksijat Luokka:Vuonna 1966 syntyneet Luokka:Elävät henkilöt
Katsuhiro Ōtomo

Katsuhiro Ōtomo (, s. 14. huhtikuuta 1954 Hasama, Miyagin prefektuuri, Japani) on japanilainen mangataiteilija ja anime-ohjaaja. Hän on tunnettu teoksestaan Akira, josta tehdyn elokuvan hän myös ohjasi. ==Bibliografia== * 1973 : A Gun Report * 1979 : Fireball * 1980-1982 : Domu (A Child's Dream) * 1981 : Sayonara Nippon (左様なら日本) * 1982 : Kibun ha mou sensou (気分はもう戦争) * 1982 : Jiyu wo Warera ni (じゆうを我等に) * 1982-1990 : Akira (アキラ) * 1990 : Memories * 1990-1996 : Legend of Mother Sarah * 1995 : Akira Club (Taidekirja) * 1996 : SOS Dai Tokyo Tankentai (ＳＯＳ大東京探検隊) * 1996 : The Memory of Memories (Taidekirja) * 2002 : Hipira ===Novellikokoelmat=== * 1979 : Short Piece (ショート・ピース) * 1979 : Highway Star (ハイウェイ・スター) * 1981 : Good Weather (グッド・ウエザー) * 1981 : Hansel and Gretel * 1982 : Boogie Woogie Waltz ==Filmografia== * 1982 : Jiyū o warera ni (じゆうを我等に) * 1983 : Harmagedon (幻魔大戦) * 1987 : Labyrinth Tales (Manie-Manie 迷宮物語) a.k.a. Neo-Tokyo ** "The Order to Cease Construction" (工事中止命令) * 1987 : Lab (ラブ) * 1987 : Robot Carnival (ロボット・カーニバル) ** "Coming Soon" ** "See You Again" * 1988 : Akira (アキラ) * 1991 : World Apartment Horror (ワールド・アパートメント・ホラー) * 1991 : Roujin Z (老人Z) * 1996 : Memories – muistoja tulevaisuudesta ** "Magnetic Rose" ** "Cannon Fodder" ** "Stink Bomb" * 1998 : Spriggan * 2001 : Metropolis (メトロポリス) * 2004 : Steamboy (スチームボーイ) == Lähteet == ==Aiheesta muualla== * * Katsuhiron Ōtomon JMDb -listaus * * AKIRA 2019: Katsuhiro Ōtomon Biografia Luokka:Japanilaiset sarjakuvantekijät Luokka:Eisner-palkinnon saajat Luokka:Vuonna 1954 syntyneet Luokka:Elävät henkilöt
Alaverdin luostari

Alaverdin luostari () on georgialaisortodoksinen luostarikompleksi Telavin kaupungin lähellä Kakhetin alueella Georgiassa. Se sijaitsee Alazanin laaksossa Akhmetan piirikunnassa 18 kilometriä Telavista. Luostarin perusti 500-luvulla assyrialainen lähetyssaarnaaja Ioseb Alaverdeli aiemman esikristillisen kuun palvonnalle pyhitetyn uskonnollisen keskuksen paikalle. Sen vanhimmat säilyneet osat ovat 500-luvulta. Alaverdi nousi Kakhetin alueen tärkeimmäksi kirkoksi, ja Kakhetin kuningas Kvirike III rakennutti aiemman Pyhän Yrjön kirkon tilalle suuren katedraalin 1000-luvun alussa. Se oli 50 metrin korkuisena maan korkein kirkkorakennus siihen saakka, kunnes Tbilisin Sameban katedraali valmistui 2000-luvulla. Alaverdi toimi luostarina 1500-luvulle asti ja muutettiin sen jälkeen nunnaluostariksi. Katedraali on vahingoittunut useita kertoja maanjäristyksissä, erityisesti 1400- ja 1700-luvuilla. Sen freskot maalattiin peittoon 1800-luvulla, mutta restauroitiin osittain vuonna 1966. Kirkon länsioven yläpuolella on 1500-luvulla maalattu Pyhä Yrjö ja alttarin yläpuolella neitsyt ja lapsi 1000-luvulta. Katedraalin ulkoseiniä on koristeltu hyvin vähän, mikä on tyypillistä kakhetilaiselle kirkkoarkkitehtuurille. Sisätila on vaikuttava. Useat kuninkaalliset ovat vetäytyneet Alaverdin luostariin ja se on toiminut myös Kakhetin kuninkaiden hautapaikkana. Alaverdiin on haudattu esimerkiksi Aleksandre I, Aleksandre II ja Temuraz I. Katedraalia ympäröi pääosin 1700-luvun alussa rakennettu puolustusmuuri. Kompleksiin kuuluu kirkon lisäksi muitakin rakennuksia: kylpylä, Persian šaahi Abbas I:n kesäpalatsin rauniot ja viinikellari (marani). Alaverdi on edelleen merkittävä uskonnollinen keskus, jossa vietetään syksyisin kolmeviikkoista Alaverdoba-festivaalia. Sen huippukohta on 14. syyskuuta. == Lähteet == == Aiheesta muualla == Luokka:Georgian luostarit
Vahva emäs

Vahva emäs on aine, jonka voi tasapainotilassa olettaa neutraloivan hapon täysin. Täsmällinen määritelmä on vahvaa happoa monimutkaisempi ja riippuu siitä, mitä teoriaa käytetään: *Arrheniuksen määritelmän mukaan vahva emäs on sellainen, joka hajoaa vesiliuoksessa täysin konjugaattihapoksi Mn+ ja hydroksidi-ioniksi OH-. Määritelmä sopii lähinnä yksinkertaisiin emäksiin, kuten natriumhydroksidi NaOH: **Reaktio NaOH -> Na+ \+ OH- menee loppuun asti, eikä liuokseen jää yhtään NaOH-muotoa itseään. *Brønstedin määritelmän mukaan vahva emäs on sellainen, joka tasapainotilassa sitoo yhtä monta vetyionia kuin sitä liuokseen lisätään. **Reaktio NH2- \+ H+ -> NH3 menee loppuun asti, missä NH2- on vahva emäs amidi. *Lewisin määritelmän mukaan vahva emäs luovuttaa elektroniparin aina. Superemäkselle ei ole varsinaista tarkkaa määritelmää, toisin kuin superhapolle. Usea laboratoriomittakaavan orgaanisessa synteesissä käytetty emäs on niin vahva, ettei niitä voi pitää vesiliuoksessa, koska amfoteerisena aineena vesi alkaa käyttäytyä happona. Moni yleisesti synteesissä käytetty vahva emäs yleensä reagoi veden kanssa niin, ettei kumpaakaan jää jäljelle. Esimerkiksi alkoksidit, kuten natriumbutoksidi NaOC4H9 ovat näin vahvoja emäksiä: :NaOC4H9 \+ H2O -> Na+ \+ OH- \+ C4H9OH Tuloksena on natriumhydroksidia ja butanolia. Voimakkaasti hydridillä pelkistävät aineet alkavat toimia emäksinä "vetisten" aineiden kanssa. Esimerkiksi metallihydridit ja metallihydridi-ionit ovat niin emäksisiä, että kaikki liuoksessa olevat vähänkin vetyioneja (H+) päästävät eli happamat aineet, kuten vesi tai enolaatteja muodostavat aineet, neutraloituvat, ja syntyy vetykaasua. Hydridejä käytetäänkin vahvoina emäksinä esimerkiksi enolaattien muodostamiseksi: Kuva:Formation of Enolate.PNG Vain hyvin vahva emäs, kuten hydridi, pystyy kokonaan neutraloimaan enolista irtoavan vetyionin. Luokka:Emäkset
Habomaisaaret

Habomaisaaret (, ) on muutaman saaren muodostama ryhmä Kuriilien saariston eteläosassa, Šikotanin ja Hokkaidōn välillä. Suurin saarista, Zeljonyi, on pinta-alaltaan 51 km². Saaria hallinnoi Venäjä osana Sahalinin aluetta, mutta Japani vaatii niitä itselleen osana ns. Pohjoisia territorioita (Hoppō), joihin se katsoo kuuluvan myös Šikotanin, Iturupin ja Kunaširin. Ennen vuotta 1945 Šikotan ja Habomaisaaret eivät kuuluneet hallinnollisesti Kuriileihin vaan Hokkaidōn alueeseen. Vuonna 1956 Neuvostoliitto ja Japani antoivat julistuksen, jossa Neuvostoliitto lupasi luovuttaa Šikotanin ja Habomaisaaret Japanille vastineeksi rauhansopimuksesta, mutta Japani ei suostunut sopimukseen, vaan vaatii myös Etorofun (Iturupin) ja Kunaširin saaria. == Lähteet == Luokka:Kuriilit Luokka:Kiistanalaiset alueet
Iturup

Iturup (, ) on saari Kuriilien saaristossa ja on Etelä-Kuriilien saarista suurin. Se on noin 200 km pitkä, 7–27 km leveä, ja sen pinta-ala on 3 139 km². Saarella sijaitsee Kurilskin kaupunki, jonka asukasluku on noin 2 200\. Iturupin saari kuuluu hallinnollisesti Venäjän Sahalinin alueeseen, mutta Japani vaatii sitä itselleen osaksi ns. Pohjoisia territorioita (Hoppō), joihin se katsoo kuuluvan myös Šikotanin, Kunaširin ja Habomai-saaret. Iturup on Kuriilien saariketjun toinen saari Hokkaidōsta koilliseen ja se on ollut merenpinnan yläpuolella plioseenin alkupuolelta lähtien. Pleistoseenin lopun jäätiköitymisten aikaan merenpinta on ollut sen verran matalammalla, että Iturup, Kunašir, Šikotan, Habomai-saaret sekä muutamat läheiset pienet saaret ovat olleet maayhteydessä toisiinsa sekä Hokkaidōon. Pleistoseenin lopun jäätiköitymisten aikaan jäätiköt ovat yltäneet eteläisimmillään vain Iturupin keskiosiin, joten Iturupin eteläosa on voinut toimia refugiona alueen eliölajistolle. Nykyään Iturupin kasvilajisto on preboreaalista ja siellä kasvaa samantapaista lajistoa kuin Länsi-Euroopassa ja Pohjois-Amerikassa. == Lähteet == Luokka:Kuriilit Luokka:Kiistanalaiset alueet
Shikotan

Šikotan (, ) on saari Kuriilien saaristossa. Saaren nimi tarkoittaa ainun kielessä "parasta paikkaa". Saaren pinta-ala on 225 km². Saarta hallinnoi Venäjä osana Sahalinin aluetta, mutta Japani vaatii sitä itselleen osana nk. Pohjoisia territorioita (Hoppō), joihin se katsoo kuuluvan myös Iturupin, Kunaširin ja Habomai-saaret. Vuonna 1956 Neuvostoliitto ja Japani antoivat julistuksen, jossa Neuvostoliitto lupasi luovuttaa Šikotanin ja Habomaisaaret Japanille vastineeksi rauhansopimuksesta, mutta Japani ei suostunut sopimukseen, vaan vaatii myös Etorofun (Iturupin) ja Kunaširin saaria. Ennen vuotta 1945 Šikotan ja Habomai-saaret eivät kuuluneet hallinnollisesti Kuriileihin, vaan Hokkaidōn alueeseen. Šikotanin saarella on Malokurilskojen ja Krabozavodskojen kylät. == Lähteet == Luokka:Kuriilit Luokka:Kiistanalaiset alueet
Kunašir

Kunašir (, ) on saari Kuriilien saariston eteläosassa Hokkaidōn ja Iturupin välillä. Saaren nimi tarkoittaa ainun kielessä "mustaa saarta". Saaren pinta- ala on 1 490 km². Saarta hallinnoi Venäjä osana Sahalinin aluetta, mutta Japani vaatii sitä itselleen osana ns. Pohjoisia territorioita (Hoppō), joihin se katsoo kuuluvan myös Iturupin, Šikotanin ja Habomai-saaret. Kunaširilla sijaitsee Južno-Kurilskin piirin hallinnollinen keskus, Južno-Kurilskin taajama, jossa on noin 6 600 asukasta. Luokka:Kiistanalaiset alueet Luokka:Kuriilit
Villa Gyllenberg

Villa Gyllenberg on yksityinen, Signe ja Ane Gyllenbergin säätiön omistama taide- ja kotimuseo, joka sijaitsee Länsi-Helsingissä Kuusisaaren lounaisrannalla. Museon osoite on Kuusisaarenpolku 11. Museon kokoelma on saanut alkunsa pankkiiri, kauppaneuvos Ane Gyllenbergin (1891–1977) intohimosta kerätä taidetta. Museon pysyvä taidekokoelma sisältää yli 350 teosta aikakaudelta 1500–1970. Suomalainen taide on erityisen hyvin edustettuna. Kokoelman tunnettuja töitä edustaa esimerkiksi Akseli Gallen- Kallelan Ad Astra. Erityisen runsaasti on kerätty Helene Schjerfbeckin (1862–1946) teoksia — opiskeluvuosien tuotannosta aina taiteilijan viimeisenä elinvuotena syntyneisiin omakuviin ja asetelmiin saakka. Kokoelmaan kuuluu myös vanhempaa eurooppalaista taidetta lähinnä 1500- ja 1600-luvuilta. Kokoelman veistoksien joukkoon lukeutuu esimerkiksi Wäinö Aaltosen Aleksis Kiven pää. Museo sijaitsee Signe ja Ane Gyllenbergien aiemmassa kodissa. Alkuperäisen huvilan piirsi Matti Finell vuonna 1938, ja sitä laajennettiin vuonna 1955. Uudistettu galleria vihittiin käyttöön vuonna 1980, ja toteutti näin 1948 perustetun Signe ja Ane Gyllenbergin säätion tarkoitusta: tuoda pariskunnan taidekokoelma yleisön nähtäville. Villa Gyllenberg on suljettuna heinäkuussa. Taidemuseon yhteydessä toimii kahvila. Noin 300 metrin päässä sijaitsee Didrichsenin taidemuseo. ==Lähteet== == Aiheesta muualla == * Gyllenbergin taidemuseon kotisivut. * Luokka:Helsingin taidemuseot Luokka:Munkkiniemi